turjo4nis/wikipedia-bn-dump-20250701 huggingface dataset:
রোকেয়া প্রাচী

রোকেয়া প্রাচী একজন বাংলাদেশি অভিনেত্রী, আবৃত্তিকার ও নির্মাতা।

প্রাথমিক জীবন 
রোকেয়া প্রাচীর শৈশব কাটে ফেনীর সোনাগাজী ও ঢাকার মিরপুরে। তিনি ঢাকার আইডিয়াল মডেল উচ্চ বিদ্যালয় থেকে মাধ্যমিক ও পরে লালমাটিয়া কলেজ থেকে উচ্চ মাধ্যমিক পরীক্ষায় উত্তীর্ণ হন।

অভিনয় জীবন 
বাংলাদেশ টেলিভিশনে জয় পরাজয় নাটকে অভিনয়ের মাধ্যমে টিভি নাটকে তার যাত্রা শুরু হয়। ১৯৯৭ সালে দুখাই চলচ্চিত্রে অভিনয়ের মাধ্যমে তার চলচ্চিত্র জগতে তার অভিষেক হয়।

উল্লেখ্য, তার অভিনীত তিনটি চলচ্চিত্র অস্কারের জন্য মনোনীত হয়েছিলো।

নির্মাণ ও পরিচালনা 
প্রাচী অভিনয়ের পাশাপাশি বেশ কয়েকটি টিভি নাটক, কাহিনীচিত্র ও টেলিছবি নির্মাণ করেছেন। এরমধ্যে উল্লেখযোগ্য হলো তালিকা, স্বপ্ন সত্যি হতে পারে, রুবিনা, আমেনা ও ফুলকির গল্প। ১৯৭৫ সালের ১৫ আগস্ট এর হত্যাকাণ্ড নিয়ে সহিদ রহমানের গল্প অবলম্বনে নির্মিত কাহিনীচিত্র কবি ও কবিতা পরিচালনা করেছেন তিনি।
এর আগে তিনি ২০০৯ সালে একটি প্রামান্যচিত্র নির্মাণ করেন, সেটিই ছিলো তার প্রথম পরিচালনা, এরপর তিনি লুৎফুন্নেসা ও বায়ান্নর মিছিলে নামে আরও দুটি প্রামাণ্যচিত্র নির্মাণ করেন।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন রোকেয়া প্রাচী। আন্দোলন চলাকালীন সময়ে রোকেয়া প্রাচী সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

অভিনীত চলচ্চিত্র

পুরস্কার ও সম্মাননা 
রোকেয়া প্রাচী জাতীয় ও আন্তর্জাতিক পর্যায়ে বিভিন্ন পুরস্কারের জন্য একাধিক বার মনোনিত ও পুরস্কৃত হয়েছেন।

পুরস্কারসমূহ

ব্যক্তিগত জীবন 
সার্জেন্ট আহাদ পারভেজকে বিয়ে করেছিলেন প্রাচি।  ১৯৯৯ সালের ২৮ অক্টোবর ঢাকার মতিঝিলের শাপলা চত্বরে ছিনতাইকারীরা তাকে হত্যা করে। এরপর তিনি ২০০৪  মে মাসে সাংবাদিক ও কলামিস্ট আসিফ নজরুলকে বিয়ে করেন। তাদের একটি কন্যা সন্তান রয়েছে। পরে ২০১৩ সালে তাদের বিবাহবিচ্ছেদ হয়।

পুরস্কার এবং মনোনয়ন 
প্রাচি দেশীয় ও আন্তর্জাতিক অনেক পুরস্কার জিতেছিলেন।

কাজ

টেলিভিশন নাটকঃ 

 বাহাত্তর ঘন্টা (২০১৬)
 সেলাই পরিবার (২০১৫) 
 পরম্পরা (২০১৫)
 তবুও মানুষ স্বপ্ন দেখে (২০১৫)

ছায়াছবিঃ

তথ্যসূত্র

বহিঃসংযোগ 
 
 

বাংলাদেশী অভিনেত্রী
বাংলাদেশী চলচ্চিত্র অভিনেত্রী
জীবিত ব্যক্তি
বাংলাদেশী আবৃতিকার
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী অভিনেত্রী
ফেনী জেলার অভিনয়শিল্পী
বাংলাদেশী টেলিভিশন অভিনেত্রী
বাংলাদেশী মঞ্চ অভিনেত্রী
নরমপন্থা

নরমপন্থী একটি মতাদর্শগত শ্রেণী যেখানে উগ্রপন্থী বা চরমপন্থী, দলীয় পক্ষপাতী কিংবা আমূলপন্থী দৃষ্টিভঙ্গি প্রত্যাখ্যান করা হয়, বিশেষ করে রাজনীতি ও ধর্মের ক্ষেত্রে। একজন নরমপন্থী ব্যক্তি হিসেবে চরমপন্থী দৃষ্টিভঙ্গি এড়িয়ে যেকোনো মূলধারার অবস্থানে থাকা কাউকে বিবেচনা করা হয়। মার্কিন রাজনীতিতে, একজন নরমপন্থী ব্যক্তি হিসেবে ডান-বাম রাজনীতে মধ্যপন্থী অবস্থানে থাকা কাউকে মনে করা হয়।

তবে সত্যিকারের নরমপন্থী কোনো রাজনৈতিক মতবাদ না থাকার কারণে বাস্তবে আদর্শ নরমপন্থীদের অস্তিত্ব নিয়ে বিতর্ক রয়েছে।

রাজনৈতিক অবস্থান হিসেবে
যে সকল ভোটার নিজেদের নরমপন্থী হিসেবে দাবি করেন তারা প্রায়শই এর দ্বারা বোঝাতে চান যে, তারা চরম ডানপন্থী বা চরম বামপন্থী কোনটাই নন বরং তারা মধ্যমপন্থি রাজনৈতিক দৃষ্টিভঙ্গির অধিকারী। গ্যালাপ সংস্থার প্রকাশিত বিগত ২০ বছরের ভোট গণনায় ৩৫-৩৮% মার্কিন ভোটার নিজেদের মধ্যপন্থী হিসেবে চিহ্নিত করেছেন। ভোটাররা নিজেদের মধ্যপন্থি হিসেবে চিহ্নিত করার অনেকগুলো কারণ থাকতে পারেঃ বাস্তবতা, আদর্শিক অথবা অন্যকিছু। ধারণা করা হয় যে, বিভিন্ন ব্যক্তি সম্পূর্ণ পরিসংখাঙ্গত কারণসমূহের উপর ভিত্তি করে কেন্দ্রপন্থি দলগুলোকে ভোট দেন।

আরও দেখুন
কেন্দ্রপন্থী রাজনীতি
স্বতন্ত্র রাজনীতিবিদ

তথ্যসূত্র

রাজনৈতিক পরিভাষা
রজুবুল

রজুবুল বা রঞ্জুবুল ইন্দো-সিথিয় শাসক ছিলেন, যিনি খ্রিস্টপূর্ব প্রথম শতাব্দীর শেষ ভাগ হতে খ্রিস্টীয় প্রথম শতাব্দীর প্রথমার্ধ পর্য্যন্ত পূর্ব পাঞ্জাব ও উত্তরাপথের মথুরা অঞ্চল শাসন করেন। তিনি শেষ ইন্দো-গ্রিক শাসক দ্বিতীয় স্ত্রাতোন সোতেরকে সিংহাসনচ্যুত করে ইন্দো-গ্রিক রাজ্যের অবসান ঘটান।

মথুরা সিংহ স্তম্ভশীর্ষ 
ভারতের মথুরা শহরে আবিষ্কৃত মথুরা সিংহ স্তম্ভশীর্ষ ভাস্কর্য্যে উৎকীর্ণ শিলালিপিতে রজুবুলের নাম উৎকীর্ণ রয়েছে। এই লিপি অনুসারে, খড়ওস্তের কন্যা তথা রজুবুলের পত্নী অয়শিঅ গৌতম বুদ্ধের স্মৃতিতে স্তূপ নির্মাণ করান।

তথ্যসূত্র

আরো পড়ুন 

 
 
 

 

ইন্দো-সিথিয় রাজা
মধ্যপন্থা

রাজনীতিতে, মধ্যপন্থী বা মধ্যপন্থা হলো একটি দৃষ্টিভঙ্গি বা অবস্থান যেটি সামাজিক সাম্যের ভারসাম্য ও সামাজিক স্তরবিন্যাসের একটি নির্দিষ্ট মাত্রাকে গ্রহণযোগ্যতা বা সমর্থন দেয় এবং এমন রাজনৈতিক পরিবর্তন, যার ফলে সমাজে একটি উল্লেখযোগ্য ডানপন্থী বা বামপন্থী অভিমুখী শক্তিশালী রাজনৈতিক স্থানান্তর হবে, তার বিরোধিতা করে।

মধ্য-বামপন্থা ও মধ্য-ডানপন্থা উভয় রাজনৈতিক মতবাদই কেন্দ্রপন্থার সাথে একটি সাধারণ সম্পর্ক রয়েছে, কেবল এগুলোর ক্ষেত্রে নিজ নিজ দিকে কিছুটা বাম–ডান রাজনীতির দিকে ঝুঁকে পড়ে । বিভিন্ন রাজনৈতিক মতাদর্শ, যেমন খ্রিস্টান গণতন্ত্র, পঞ্চশীল এবং সামাজিক উদারনীতির মতো উদারনীতির কিছু রূপকে মধ্যপন্থী হিসাবে শ্রেণিবদ্ধ করা যেতে পারে, এছাড়াও তৃতীয় পন্থাকেও মধ্যপন্থী হিসাবে শ্রেণিবদ্ধ করা হয়। তৃতীয় পন্থা একটি আধুনিক রাজনৈতিক আন্দোলন যেখানে মধ্য-বাম সামাজিক নীতির সাথে মধ্য-ডান অর্থনৈতিক অবস্থানের সংশ্লেষণের পক্ষে সমর্থন করে ডানপন্থী এবং বামপন্থী রাজনীতির মধ্যে সমন্বয় সাধনের চেষ্টা করা হয়, যা ছিল ১৯৯০ সালে বিল ক্লিনটন, টনি ব্লেয়ার এবং পল কিটিং কর্তৃক জনপ্রিয় হওয়া ভারসাম্যমুখী কট্টরপন্থাবিরোধী নীতিবিশিষ্ট একটি রাজনৈতিক মতবাদ।

বিভিন্ন দেশে

পাকিস্তান
ইমরান খান কর্তৃক প্রতিষ্ঠিত পাকিস্তান তেহরিক-ই-ইনসাফ (পিটিআই) নিজেদের পাকিস্তানের একটি মধ্যপন্থী রাজনৈতিক দল বলে দাবি করে। ২০১৩ সালের সাধারণ নির্বাচনের পর, পিটিআই ভোটের সংখ্যায় পাকিস্তানের দ্বিতীয় বৃহত্তম রাজনৈতিক দল হিসেবে আবির্ভূত হয়। জুলাই ২০১৮ সালে পাকিস্তানের সাধারণ নির্বাচনে দলটি জয়লাভ করে এবং এর চেয়ারম্যান ইমরান খান দেশটির প্রধানমন্ত্রী হন।

বাংলাদেশ
প্রথাগতভাবে, বাংলাদেশের রাজনীতিতে "মধ্যপন্থী" (সেইসাথে মধ্য-বামপন্থী) শব্দটিকে প্রায়ই বাঙালি জাতীয়তাবাদ ও ধর্মনিরপেক্ষতার সাথে সম্পর্কযুক্ত করা হয়, বিপরীতে ডানপন্থীদের বাংলাদেশী জাতীয়তাবাদ ও রাজনৈতিক ইসলামের সাথে সম্পর্কযুক্ত করা হয়। আওয়ামী লীগ বাংলাদেশের প্রাচীনতম বিদ্যমান মধ্যপন্থী রাজনৈতিক দল। এটি মূলত মধ্য-বামপন্থী দল হিসাবে প্রতিষ্ঠিত হয়েছিল, কিন্তু ১৯৭০-এর দশকের শেষের দিকে মধ্যপন্থী রাজনীতির দিকে সরে যায়। তবে সাম্প্রতিক সময়ে কর্তৃত্ববাদ ও ফ্যাসিবাদ চর্চা এবং মানবতাবিরোধী অপরাধ সংঘটনের অভিযোগে দলটিকে উগ্রডানপন্থী হিসেবে চিহ্নিত করা হয়েছে। 

বাংলাদেশের অন্যান্য মধ্যপন্থী রাজনৈতিক দলগুলোর মধ্যে রয়েছে জাতীয়তাবাদী গণতান্ত্রিক আন্দোলন, লিবারেল ডেমোক্রেটিক পার্টি এবং বিকল্পধারা বাংলাদেশ। এছাড়াও বাংলাদেশের অন্যতম প্রভাবশালী দল বাংলাদেশ জাতীয়তাবাদী দলের (বিএনপি) মাঝেও মধ্যপন্থী প্রবণতা লক্ষ্যণীয়।

২০২৪ সালের ছাত্র-জনতার অভ্যুত্থানের পর আন্দোলনে নেতৃত্ব প্রদানকারী ছাত্রদের নতুন দল জাতীয় নাগরিক পার্টিও মধ্যপন্থী হওয়ার কথা রয়েছে, যা শীঘ্রই প্রতিষ্ঠিত হবে।

ভারত
ভারতীয় জাতীয় কংগ্রেস, আম আদমী পার্টি এবং জাতীয়তাবাদী কংগ্রেস পার্টি হলো ভারতের মধ্যপন্থী জাতীয় দল। দুটি রাজ্য দল – ভারত রাষ্ট্র সমিতি ও তেলুগু দেশম পার্টি, পাশাপাশি অভিনেতা কমল হাসানের মাক্কাল নিধি মায়াম, অর্থ গণ-ন্যায়বিচার কেন্দ্র – মধ্যপন্থী হিসাবে বর্ণনা করা হয়েছে।

আরও দেখুন
অপরাজনীতি
সুবর্ণ মধ্যক
ব্যক্তিস্বাতন্ত্র্যবাদ
স্বতন্ত্র রাজনীতিবিদ
নরমপন্থী

তথ্যসূত্র

বহিঃসংযোগ 
 The US Centrist Party, an attempt for an American centrist party
 Centrist Democratic Party of the Philippines

 
রাজনৈতিক মতাদর্শ
উদারনীতিবাদ
রাজনৈতিক মতপরিসর
রাজনৈতিক তত্ত্ব
গবর্নমেন্ট সায়েন্স হাই স্কুল

গবর্নমেন্ট সাইন্স হাই স্কুল () বাংলাদেশের একটি সরকারি শিক্ষাপ্রতিষ্ঠান যা ঢাকার তেজগাঁওয়ে অবস্থিত। এটি ঢাকার ২৪টি সরকারি বিদ্যালয়ের একটি।

ইতিহাস 
১৯৫৪ সালে, পূর্ব পাকিস্তান সরকার 'পরীক্ষামূলকভাবে' পাকিস্তানে ৪টি টেকনিক্যাল হাই স্কুল প্রতিষ্ঠা করে। গভঃ টেকনিক্যাল হাই স্কুল, তেজগাঁও ছিল তার মধ্যে একটি। সেই সময়, প্রতিটি দায়িত্ব প্রধান শিক্ষক গ্রহণ করেছিলেন। ১৯৬২ সালে, সেই স্কুলটি একটি ইন্টারমিডিয়েট কলেজে পরিণত হয়েছিল এবং প্রধান শিক্ষকের পদটি অধ্যক্ষ হিসাবে উন্নীত হয়েছিল। যে কারণে, তৎকালীন প্রধান শিক্ষক জনাব আব্দুর রাজ্জাক ১৮ বছরের জন্য প্রধান শিক্ষক ছিলেন। ১৯৯১ সালে, বাংলাদেশ সরকার ৬২টি মাধ্যমিক বিদ্যালয়ে ডাবল শিফট শুরু করে। আর 'সরকারি বিজ্ঞান কলেজ সংযুক্ত হাই স্কুল' ছিল তার মধ্যে একটি। তখন এর নাম ছিল সরকারি বিজ্ঞান কলেজ সংযুক্ত হাই স্কুল। কিন্তু ২৪শে ডিসেম্বর ২০১৯ তারিখে এটিকে শুধু  গবর্নমেন্ট সাইন্স হাই স্কুল-এ পরিবর্তন করা হয়েছিল। যারা প্রধান শিক্ষক হিসেবে দায়িত্ব পালন করেছেন-রিজিয়া খাতুন - ১৯৯৬-১৯৯৭

মুহাম্মদ হাবিবুল্লাহ খান - ১৯৯৮-১৯৯৯

মুহাম্মদ আবদুল আজিজ - ১৯৯৯-২০০০

রওশন আরা বেগম - ২০০০-২০০৬

মুহাম্মদ আবদুল আজিজ - ২০০৬-২০১১

রুহিদাশ শারকার (ইনচার্জ)-২০১১

মুহাম্মদ ইনসান আলী - ২০১১-২০১২

কস্তুরি দত্ত মজুমদার (ইনচার্জ)-২০১২-২০১৫

মুহাম্মদ বাহাউদ্দিন - ২০১৫

কস্তুরি দত্ত মজুমদার (ইনচার্জ)-২০১৫

রওশন আক্তার - ২০১৫

কস্তুরি দত্ত মজুমদার (ইনচার্জ)-২০১৫-২০১৬

আজহার উদ্দিন আহমেদ (ইনচার্জ) - ২০১৭-২০১৯

রহিমা আক্তার (ইনচার্জ) - ২০১৯ –বর্তমান

দৈনিক সমাবেশ 
শৃঙ্খলা, ঐক্য এবং আনুগত্য বাড়াতে দৈনিক সমাবেশ একটি বড় ভূমিকা পালন করে। এই কারণেই, প্রতিদিনের ক্লাস শুরু হওয়ার ১৫ মিনিট আগে, একটি দৈনিক সমাবেশ উভয় শিফটের জন্য পৃথকভাবে অনুষ্ঠিত হয়। দৈনিক সমাবেশে কোরআন তেলাওয়াত, বাংলাদেশের জাতীয় পতাকা উত্তোলন, শপথপাঠ, বাংলাদেশের জাতীয় সঙ্গীত পরিবেশন এবং কিছু শারীরিক অনুশীলন করা হয়। প্রত্যেককে প্রতিদিন দৈনিক সমাবেশে অংশ নেওয়া বাধ্যতামূলক।

ইউনিফর্ম 
১ম থেকে ৩য় শ্রেণির ইউনিফর্ম সাদা শার্ট এবং নেভি ব্লু শর্টস বা ফুল প্যান্ট। ৪র্থ থেকে ১০ম শ্রেণির ইউনিফর্ম ফুল বা হাফ হাতা সাদা শার্ট এবং নেভি ব্লু ফুল প্যান্ট। প্রতিটি শিক্ষার্থীর জন্য সাদা কেডস বাধ্যতামূলক। সমস্ত গ্রেডের জন্য, স্কুল কর্তৃক দেওয়া এমব্রয়ডারি করা মনোগ্রাম অবশ্যই শার্টের বাম পকেটে যুক্ত করতে হবে। উভয় শিফটের জন্য পৃথক মনোগ্রাম রয়েছে। প্রত্যেক শিক্ষার্থীর জন্য অপরিহার্য তাদের নিজস্ব আইডি কার্ড রয়েছে, যা স্কুল কর্তৃক প্রতি বছর দেওয়া হয়ে থাকে।

স্কুল ম্যাগাজিন 
স্কুল ম্যাগাজিনের নাম 'স্বীকৃতি' এবং সম্পাদক জনাব রমজান মাহমুদ। পত্রিকাটি প্রতি ২ বছর অন্তর প্রকাশিত হয়। সেই ২ বছরে, প্রতিটি শ্রেণী থেকে পত্রিকার বিষয়বস্তু সংগ্রহ করা হয়। বিষয়বস্তুগুলো যেমন - কবিতা এবং ছড়া, নিবন্ধ, গল্প, কৌতুক এবং ধাঁধা, অঙ্কন ইত্যাদি নির্বাচিত বিষয়বস্তু প্রকাশিত হয়।

স্কাউট কার্যক্রম 
স্কাউটস এই বিদ্যালয়ের অন্যতম বিখ্যাত সহ-পাঠক্রমিক কার্যক্রম। জাতীয় স্কাউট জাম্বুরিসহ স্কাউট এবং কাব স্কাউট কার্যক্রমে এই দলের খুব নিয়মিতভাবে অংশগ্রহণ করে থাকে। ২০০৪ সালে, এই প্রতিষ্ঠানের একজন শিক্ষার্থীকে রাষ্ট্রপতি স্কাউট পুরস্কার দেওয়া হয়েছিল, যা স্কাউটদের জন্য সর্বোচ্চ পুরস্কার। এছাড়াও আরেক ছাত্র কে.এম শাকরাত উল্লাহ 'শাপলা কাব অ্যাওয়ার্ড' অর্জন করেন।

তথ্যসূত্র

ঢাকা জেলার বিদ্যালয়
১৯৪৬-এ প্রতিষ্ঠিত
১৯৫৪-এ পূর্ব পাকিস্তানে প্রতিষ্ঠিত
১৯৫৪-এ প্রতিষ্ঠিত শিক্ষাপ্রতিষ্ঠান
এগারসিন্দুর দুর্গ

এগারসিন্দুর দুর্গ বা এগারসিন্ধুর দুর্গ ছিল মধ্যযুগের বাংলার একটি দুর্গ। বর্তমান বাংলাদেশের কিশোরগঞ্জ জেলার পাকুন্দিয়া উপজেলা সদর থেকে প্রায় আট কিলোমিটার দূরে এগারসিন্দুর গ্রামে অবস্থিত। বারো ভুঁইয়াদের নেতা ঈসা খান মুঘলদের বিরুদ্ধে লড়াইয়ে এই দুর্গ ব্যবহার করেছিলেন। বর্তমানে এই দুর্গের অস্তিত্ব নেই। এগারসিন্দুরে দুর্গের পাশে রয়েছে বেবুথ রাজার দিঘি, সাদী মসজিদ, শাহ মাহমুদ মসজিদ। দুর্গটি ঈশা খাঁর শক্ত ঘাঁটি ছিল।

নামকরণ 
দুর্গটি তৎকালীন সময়ে বানার, শীতলক্ষা, আড়িয়াল খাঁ, গিয়র সুন্দা ইত্যাদির সংযোগস্থলে অবস্থিত ছিল। এ থেকে এগারসিন্ধুর নামটি উদ্ভব হয়।

১১টি নদীর মোহনায় ব্রহ্মপুত্র নদের তীরে উঁচু শক্ত এঁটেল লাল মাটির এলাকা ব্যবসা-বাণিজ্য ও বসবাসের স্থান হিসেবে বিবেচিত হওয়ায় গঞ্জের হাট নামে প্রসিদ্ধ ছিল। গঞ্জের হাট ১১টি নদীর সঙ্গমস্থলে বিধায় তখনকার জ্ঞানী-গুণীজন ঐ ১১টি নদীকে সিন্দু নদ নামে আখ্যায়িত করে স্থানটির নামকরণ করা হয় এগারসিন্দুর। এটি ইতিহাস সমৃদ্ধ জনপদ হিসেবে গড়ে উঠেছিল।

নির্মাণ 
বেবুধ নামক এক কোচ আদিবাসী প্রধান ষোড়শ শতাব্দীতে এই দুর্গ নির্মাণ করেছিলেন বলে জনশ্রুতি আছে। তিনি একে রাজধানী করেন। বেবুধ রাজার দীঘি নামক একটি দীঘি এখানে অবস্থিত এবং এই দীঘির পাড়ে রাজপ্রাসাদ ছিল বলে ধারণা করা হয়। ঈশা খাঁ বেবুধ রাজার কাছ থেকে দুর্গটি দখল করে নেন এবং একে শক্তিশালী সামরিক ঘাঁটিতে পরিণত করেন।

গঠন 
দুর্গে প্রায় ৬০ ফুট চওড়া মাটির দেয়াল ছিল। এর তিন দিকে নদী দিয়ে ঘেরা ছিল এবং এক দিকে পরিখা খনন করে প্রতিরক্ষার ব্যবস্থা ছিল।

ঈসা খানের অধীন 
বারো ভুঁইয়াদের প্রধান ঈসা খান এগারসিন্ধুর দুর্গ দখল করে শক্তিশালী সামরিক ঘাটিতে পরিণত করেন। মুঘল বাদশাহ আকবর বাংলা জয়ের সময় ১৫৯৮ সালে তার সেনাপতি মানসিংহ দুর্গ আক্রমণ করেছিলেন।

পরবর্তী অবস্থা 
অহোম রাজ্য ১৭ শতাব্দীতে দুর্গটি দখল করে নেয়। সুবাদার ইসলাম খান তাদের পরাজিত করেন। তিনি দুর্গটি ধ্বংস করে দিয়েছিলেন। পরবর্তীতে ১৮৯৭ সালে সংঘটিত ভূমিকম্পে দুর্গের বাকি অংশগুলো ধ্বংস হয়ে যায়। তবে দুর্গের ভেতরে উঁচু একটি ঢিবি পাওয়া যায়, যেখান থেকে প্রতিপক্ষের বিরুদ্ধে কামান দাগানো হতো।

দুর্গ না থাকলেও ১৭ শতাব্দীর দুটি মসজিদ টিকে রয়েছে। এগুলো হল ১৬৫২ সালে নির্মিত সাদী মসজিদ ও ১৬৯৭ সালে নির্মিত শাহ মোহাম্মদ মসজিদ। সাদী মসজিদ বর্গাকার এবং আট কোণাকার মিনারবিশিষ্ট।

আরও দেখুন 
 বারো ভুঁইয়া

তথ্যসূত্র

বহিঃসংযোগ 

 

বাংলার ইতিহাস
বাংলাদেশের ইতিহাস
বাংলাদেশের ঐতিহাসিক স্থান
তিভের

তিভের রাশিয়ার তিভের প্রদেশের একটি শহর এবং প্রশাসনিক কেন্দ্র। এই শহরটি ভলগা নদীর তীরে অবস্থিত এবং এর মধ্য দিয়ে আরো বয়ে গেছে  তিভেরেত'ছা এবং তিমাকা নদী। রাশিয়ার রাজধানী মস্কো থেকে তিভের শহর ১৭৭.৬ কিলোমিটার দূরে অবস্থিত।

তিভের শহর স্থাপিত হয় ১১৩৫ সালে। ১২৪৭ সালে এই শহরকে তিভের রাজ্যের কেন্দ্র বানানো হয়।

তথ্যসূত্র  

রাশিয়ার শহর
ইউরোপের প্রাক্তন রাষ্ট্র
ইউটিসি+০৮:৪৫

ইউটিসি+০৮:৪৫ হল একটি সময় অঞ্চল, যা ইউটিসি থেকে ৮ ঘণ্টা ৮৫ মিনিট এগিয়ে।

ইউটিসি+০৮:৪৫ অস্ট্রেলিয়া মান সময় অনুসারে মধ্য অস্ট্রেলিয়ায় ব্যবহৃত সময় অঞ্চল। যদিও এটি কোন অফিসিয়াল সময় অঞ্চল নয়, তবে এটি যেখানে শুরু হয় এবং যেখানে শেষ হয় তার সীমানা সুস্পষ্ট ভাবে নির্ধারিত করা আছে। এবং এটি সাধারণত সড়কের মানচিত্রে ব্যবহৃত হয়।

আরও দেখুন 
 ইউটিসি+০৯:৪৫

তথ্যসূত্র

বহিঃসংযোগ 
 Find cities currently in UTC+08:45

ইউটিসি অফসেট
অস্ট্রেলিয়া মান সময়
মানিকগঞ্জ-১

মানিকগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৮নং আসন। শিবালয়, ঘিওর ও দৌলতপুর নিয়েই মানিকগঞ্জ -১ আসন।

আয়তন
মানিকগঞ্জ - ১ আসনের আয়তন ৫৮৪.২৭ বর্গ কিলোমিটার। শিবালয় (১৯৯.১৮ বর্গ কিলোমিটার), ঘিওর (১৪৫.৯৫ বর্গ কিলোমিটার) ও দৌলতপুর (২৩৯.১৪ বর্গ কিলোমিটার)।

জনসংখ্যা  
মানিকগঞ্জ - ১ আসনের সর্বমোট জনসংখ্যা ৭,৪৬,০৭৮ জন (প্রায়)।
শিবালয় - ১,৭১,৮৭৩ জন (প্রায়), পুরুষ - ৮৫,২১৬ জন (প্রায়), নারী - ৮৬,৬৫৭ জন (প্রায়)
ঘিওর - ১,৪৬,২৯২ জন (প্রায়), পুরুষ - ৭১,২৯৪ জন (প্রায়), নারী - ৭৪,৯৯৮ জন (প্রায়)ও 
দৌলতপুর - ৪,২৭,৮৯৫ জন (প্রায়), পুরুষ - ২,০২,৩৮৬ জন (প্রায়), নারী - ২,২৫,৫২৭ জন (প্রায়)।

সীমানা
মানিকগঞ্জ-১ আসনটি মানিকগঞ্জ জেলার দৌলতপুর উপজেলা শিবালয় উপজেলা ও ঘিওর উপজেলা নিয়ে গঠিত।

নির্বাচিত সাংসদ

নির্বাচন

২০১০-এর দশকে নির্বাচন

২০০০-এর দশকে নির্বাচন

১৯৯০-এর দশকে নির্বাচন

তথ্যসূত্র

বহিঃসংযোগ
 প্রথম আলোতে মানিকগঞ্জ-১

মানিকগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
মানিকগঞ্জ-২

মানিকগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৬৯নং আসন।

সীমানা
মানিকগঞ্জ-২ আসনটি মানিকগঞ্জ জেলার সিঙ্গাইর উপজেলা, হরিরামপুর উপজেলা এবং মানিকগঞ্জ সদর উপজেলার হাটিপাড়া ইউনিয়ন, ভাড়ারিয়া ইউনিয়ন, পুটাইল ইউনিয়ন নিয়ে গঠিত।

নির্বাচিত সাংসদ

নির্বাচন

২০১০-এর দশকে নির্বাচন 
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মমতাজ বেগম বিনা প্রতিদ্বন্দ্বিতায় নির্বাচিত হন।

২০০০-এর দশকে নির্বাচন 

২০০১ সালের সাধারণ নির্বাচনে হারুন অর রশিদ খান মুন্নু দুটি আসনে দাড়ান: মানিকগঞ্জ-২ ও মানিকগঞ্জ-৩। দুটি আসনে জয়ী হবার পর, তিনি মানিকগঞ্জ-৩ আসনকে প্রতিনিধিত্ব করার জন্য বেছে নেন; এর ফলে অন্য আসনে উপনির্বাচন অনুষ্ঠিত হয়। ২০০১ সালের নভেম্বরের উপ-নির্বাচনে স্বতন্ত্র প্রার্থী শামসুদ্দিন আহমেদ নির্বাচিত হন।

১৯৯০-এর দশকে নির্বাচন

তথ্যসূত্র

বহিঃসংযোগ
 প্রথম আলোতে মানিকগঞ্জ-২

মানিকগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
মানিকগঞ্জ-৩

মানিকগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মানিকগঞ্জ জেলায় অবস্থিত জাতীয় সংসদের ১৭০নং আসন। মানিকগঞ্জে মোট ৩ টি আসন রয়েছে, যথাক্রমে ১, ২,৩

সীমানা
মানিকগঞ্জ-৩ আসনটি মানিকগঞ্জ জেলার সাটুরিয়া উপজেলা ও মানিকগঞ্জ সদর উপজেলার     নিয়ে গঠিত।

নির্বাচিত সাংসদ

নির্বাচন

২০১০-এর দশকে নির্বাচন 
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহিদ মালেক বিনা প্রতিদ্বন্দ্বিতায় নির্বাচিত হন।

২০০০-এর দশকে নির্বাচন

১৯৯০-এর দশকে নির্বাচন 
নিজাম উদ্দিন খান অফিসে মারা যান। ১৯৯৬ সালের উপ-নির্বাচনে বিএনপির আবদুল ওয়াহাব খান নির্বাচিত হন

তথ্যসূত্র

বহিঃসংযোগ
 প্রথম আলোতে মানিকগঞ্জ-৩

মানিকগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
মুন্সীগঞ্জ-১

মুন্সীগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭১নং আসন।

সীমানা 
মুন্সীগঞ্জ-১ আসনটি মুন্সীগঞ্জ জেলার শ্রীনগর উপজেলা ও সিরাজদিখান উপজেলা নিয়ে গঠিত।

নির্বাচিত সাংসদ

নির্বাচন

২০১০-এর দশকে নির্বাচন

২০০০-এর দশকে নির্বাচন 

মাহি বি চৌধুরী তার বাবার সাথে বিকল্পধারা বাংলাদেশ নামে একটি নতুন রাজনৈতিক দল গঠন করতে ২০০৪ সালের ১০ মার্চ সংসদ থেকে পদত্যাগ করেন। তার পদত্যাগের ফলে জুন ২০০৪ সালে সংসদীয় আসনে উপ-নির্বাচন অনুষ্ঠিত হয়, যাতে বিএনপির প্রার্থী মোমিন আলীকে হারিয়ে মাহি বি চৌধুরী বিকল্পধারা বাংলাদেশের প্রার্থী হিসেবে নির্বাচিত হন।

নভেম্বর ২০০১ সালে একিউএম বদরুদ্দোজা চৌধুরী রাষ্ট্রপতি হওয়ায় মুন্সীগঞ্জ-১ আসন খালি হয়ে যায়, পরবর্তিতে উপ-নির্বাচনে তার ছেলে মাহি বি চৌধুরী বিএনপির প্রার্থী হিসেবে অংশ নিয়ে সংসদ সদস্য নির্বাচিত হন।

১৯৯০-এর দশকে নির্বাচন

তথ্যসূত্র

বহিঃসংযোগ 
 প্রথম আলোতে মুন্সীগঞ্জ-১

মুন্সীগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
মুন্সীগঞ্জ-২

মুন্সীগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭২নং আসন।

সীমানা 
মুন্সীগঞ্জ-২ আসনটি মুন্সীগঞ্জ জেলার লৌহজং উপজেলা ও টংগিবাড়ী উপজেলা নিয়ে গঠিত।

ইতিহাস 
মুন্সীগঞ্জ-২ আসনটি ১৯৮৪ সালে গঠিত হয়, যখন বৃহত্তর ঢাকা জেলাকে ভেঙে ছয়টি জেলায় (মানিকগঞ্জ, মুন্সীগঞ্জ, ঢাকা, গাজীপুর, নরসিংদী ও নারায়গঞ্জ) ভাগ করা হয়েছিল।

২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে মুন্সীগঞ্জ-২ আসনের সীমানা পরিবর্তন হয়েছিল।

নির্বাচিত সাংসদ

নির্বাচনী ফলাফল

২০১০-এর দশকে

২০০০-এর দশকে

১৯৯০-এর দশকে

১৯৮০-এর দশকে

টীকা

বহিঃসংযোগ 
 প্রথম আলোতে মুন্সীগঞ্জ-২

মুন্সীগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
মুন্সীগঞ্জ-৩

মুন্সীগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মুন্সীগঞ্জ জেলায় অবস্থিত জাতীয় সংসদের ১৭৩নং আসন।

সীমানা
মুন্সীগঞ্জ-৩ আসনটি মুন্সীগঞ্জ জেলার গজারিয়া উপজেলা ও মুন্সীগঞ্জ সদর উপজেলা নিয়ে গঠিত।

নির্বাচিত সাংসদ

নির্বাচনী ফলাফল

২০১৪

তথ্যসূত্র

বহিঃসংযোগ 
 প্রথম আলোতে মুন্সীগঞ্জ-৩

মুন্সীগঞ্জ জেলার জাতীয় সংসদীয় আসন
১৯৮৪-এ বাংলাদেশে প্রতিষ্ঠিত
রাধাচরণ পাল

রাধাচরণ পাল (১৮৯২ - ১৯১৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, অগ্নিযুগের বিপ্লবী। তিনি শিয়ালদা ডাকাতি সংক্রান্ত ব্যাপারে গ্রেপ্তার হন। আলিপুর কেন্দ্রীয় কারাগারে মারা যান।

জন্ম ও শিক্ষা 
রাধাচরণ পাল জন্মেছিলেন বাংলাদেশের শরীয়তপুর জেলার নড়িয়া উপজেলার ভোজেশ্বরে।

তথ্যসূত্র 

১৮৯২-এ জন্ম
১৯১৪-এ মৃত্যু
বাংলাদেশী বিপ্লবী
যুগান্তর সমিতি
অনুশীলন সমিতি
শরীয়তপুর জেলার ব্যক্তি
ভারতবর্ষের স্বাধীনতা আন্দোলনের শহীদ
পূর্ব বাংলা থেকে ভারতীয় স্বাধীনতা কর্মী
বাঙালি বিপ্লবী
ভারতের স্বাধীনতা আন্দোলন
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
আলিপুর কেন্দ্রীয় কারাগার

আলিপুর কেন্দ্রীয় কারাগার হচ্ছে একটি জেলখানা যেখানে ব্রিটিশ শাসনকালে ব্রিটিশ বিরোধী স্বাধীনতা আন্দোলনের নেতৃবৃন্দকে আটক রাখা বা ফাঁসি দেয়া হতো। জেলখানা এখনো চালু আছে। এটাতে আলিপুর জেল প্রেসও অবস্থিত।

উল্লেখযোগ্য বন্দিগণ 
 অরবিন্দ ঘোষ, (১৫ আগস্ট ১৮৭২ - ৫ ডিসেম্বর ১৯৫০) ছিলেন বাঙালি রাজনৈতিক নেতা, আধ্যাত্মসাধক এবং দার্শনিক। এই জেলে বন্দি থাকাকালীন তিনি গাছের পাতায় পাতায় কৃষ্ণকে দেখতে পেতেন।
 চারুচন্দ্র বসু, (১৮৯০ - ১৯ মার্চ ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
 সুভাষচন্দ্র বসু, (২৩ জানুয়ারি ১৮৯৭ - ১৮ অগস্ট ১৯৪৫) ছিলেন ভারতের স্বাধীনতা সংগ্রামের এক কিংবদন্তি নেতা। তিনি নেতাজি নামে সমধিক পরিচিত।
 কুমার স্বামী কামরাজ নাদার (১৯৩০), (১৫ জুলাই ১৯০৩ – ২ অক্টোবর ১৯৭৫) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাঁকে ভারতের রাজনীতির রাজনীতি নির্মাতা বলা হতো।
 বিধানচন্দ্র রায় (১৯৩০) (১ জুলাই ১৮৮২ – ১ জুলাই ১৯৬২) ছিলেন পশ্চিমবঙ্গের দ্বিতীয় মুখ্যমন্ত্রী।
 চারু মজুমদার (১৯১৫ - ২৮ জুলাই ১৯৭২) নকশাল ও মাওবাদী রাজনীতিবিদ।
 প্রমোদরঞ্জন চৌধুরী (১৯২৭) (১৯০৪ - ২৮ সেপ্টেম্বর ১৯২৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বাঙালি বিপ্লবী।
 দীনেশ গুপ্ত (১৯৩১) (৬ই ডিসেম্বর ১৯১১ – ৭ই জুলাই ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বাঙালি বিপ্লবী।

তথ্যসূত্র

বহিঃসংযোগ 
 Martyrs of Indian Freedom

পশ্চিমবঙ্গের কারাগার
আলিপুর
১৯১০-এ ব্রিটিশ ভারতে প্রতিষ্ঠিত
কলকাতার ভবন ও স্থাপনা
পশ্চিমবঙ্গে আইন প্রয়োগ
ভারতের বন্ধ কারাগার
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
কুমার স্বামী কামরাজ নাদার

কুমার স্বামী কামরাজ নাদার (), (১৫ জুলাই ১৯০৩ – ২ অক্টোবর ১৯৭৫) ছিলেন একজন ভারতীয় রাজনীতিবিদ যিনি তামিলনাড়ুতে জন্মেছিলেন এবং ১৯৬০-এর দশকে তাকে ভারতের রাজনীতির রাজনীতি নির্মাতা বলা হতো।

তথ্যসূত্র

১৯০৩-এ জন্ম
১৯৭৫-এ মৃত্যু
ভারতরত্ন প্রাপক
প্রথম লোকসভার সদস্য
চতুর্থ লোকসভার সদস্য
পঞ্চম লোকসভার সদস্য
ভারতীয় জাতীয় কংগ্রেসের মুখ্যমন্ত্রী
তামিলনাড়ুর মুখ্যমন্ত্রী
ভারতীয় হিন্দু
ভারতীয় স্বাধীনতা কর্মী
ভারতীয় জাতীয়তাবাদী
ভারতীয় রাজনৈতিক দলের প্রতিষ্ঠাতা
ভারতীয় সমাজতন্ত্রী
ভারতীয় তামিল রাজনীতিবিদ
তামিলনাড়ুর লোকসভা সদস্য
মাদ্রাজ বিধানসভার সদস্য ১৯৫৭-১৯৬২
ভারতীয় জাতীয় কংগ্রেসের সভাপতি
ব্রিটিশ ভারতের বন্দি ও আটক
মাদ্রাজ বিধানসভার সদস্য ১৯৬২-১৯৬৭
আজিজ মিয়া (কাউয়াল)

আজিজ মিয়া কাউয়াল () (১৭ এপ্রিল ১৯৪২ - ৬ ডিসেম্বর ২০০০) পাকিস্তানের ঐতিহ্যবাহী কাউয়ালি সঙ্গীতের শীর্ষস্থানীয় কাউয়ালদের অন্যতম একজন ছিলেন এবং কাওয়ালির অনন্য শৈলী মাধ্যমে গজল পরিবেশনের জন্য বিখ্যাত ছিলেন।

প্রাথমিক জীবন 
আজিজ মিয়া বিট্রিশ ভারতের বুলেন্দ শের এ জন্মগ্রহণ করেন। জন্মের সময় তার নাম ছিল আব্দুল আজিজ (উর্দু : عبد العزیز)। মিয়া, যা প্রায় সময় তিনি কাউয়ালি পরিবেশনের সময় উচ্চারণ করতেন, পরবর্তীতে তা তার নামের সাথে যুক্ত হয়ে যায়। প্রথমদিকে তিনি নিজেকে আজিজ মিয়া মিরাটি নামে পরিচিত করান। মিরাট শব্দটি মিরাটকে, উত্তর ভারতের একটি শহর, নির্দেশ করে যেখান থেকে তিনি ১৯৪৭ সালে পাকিস্তানে চলে যান।

পুরস্কার 
 ১৯৮৯ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন সংঙ্গীত এ উলেখ্যযোগ্য অবদান এর জন্য।

তথ্যসূত্র

বহিঃসংযোগ 
 আজিজ মিয়া ভিডিও—মহাকাব্য চলচ্চিত্র (দেখার জন্য ব্রডব্যান্ড উচ্চ গতির ইন্টারনেট প্রয়োজন)
 মিয়ার লিরিক পাকিজম ( আজিজ মিয়ার কিছু কাওয়ালি গানের লিরিক)

১৯৪২-এ জন্ম
২০০০-এ মৃত্যু
পাকিস্তানি কাওয়ালি শিল্পী
পাকিস্তানি গায়ক
কাউয়ালি
সুফি শিল্পী
প্রাইড অব পারফরম্যান্স প্রাপক
মুহাজির ব্যক্তি
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
লাহোরের সঙ্গীতশিল্পী
দিল্লির সঙ্গীতশিল্পী
যুগান্তর পত্রিকা

যুগান্তর পত্রিকা ছিলো যুগান্তর দলের মুখপত্র। ১৯০৬ সালের ১৮ মার্চ প্রথম যুগান্তর পত্রিকা প্রকাশ হয়। জাতীয়তাবাদী পত্রিকা যুগান্তরের সম্পাদক ছিলেন বিপ্লবী ভূপেন্দ্রনাথ দত্ত। লেখকদের মধ্যে ছিলেন উপেন্দ্রনাথ বন্দ্যোপাধ্যায়, দেবব্রত বসু, অবিনাশচন্দ্র ভট্টাচার্য, বারীন্দ্রকুমার ঘোষ, কিরণচন্দ্র মুখোপাধ্যায়, চারুচন্দ্র রায় প্রমুখ। ওই সময় যুগান্তর পত্রিকার লেখা হতে অগ্নিস্ফুলিঙ্গ বাহির হতো। যুগান্তর পত্রিকা ঐ সময় খুব জনপ্রিয় ছিলো। সরকার যুগান্তর পত্রিকা বন্ধ করে দিয়েছিলো, কিন্তু যুগান্তর বন্ধ হয় নাই, গোপনে বের হয়েছে। সকল দলের লোকই যুগান্তর পত্রিকা নিজের মতো করে প্রচার করতো।

তথ্যসূত্র 

যুগান্তর সমিতি
অনুশীলন সমিতি
কলকাতার সংবাদপত্র
ভারতীয় স্বাধীনতা আন্দোলনের সাহিত্য
ভারতীয় স্বাধীনতার বিপ্লবী আন্দোলন
পশ্চিমবঙ্গের বিলুপ্ত সংবাদপত্র
১৯০৬-এ ভারতে প্রতিষ্ঠিত
ভারতের বিলুপ্ত সংবাদপত্র
১৯০৬-এ প্রতিষ্ঠিত সংবাদপত্র